નવી દિલ્હી, 15 મેઃ અલગ અલગ એક્ઝિટ પોલ્સ સંભવિત જીતને ભાજપના ખાતામાં મુકી રહ્યાં છે, પરંતુ કોંગ્રેસ અધ્યક્ષ સોનિયા ગાંધી તેને નકારી રહ્યાં છે. બુધવારે સાંજે સોનિયા ગાંધીએ વડાપ્રધાન મનમોહન સિંહ માટે યોજેલા વિદાય ભોજન સમારોહમાં કહ્યું કે, તેમને કોઇ ફેર નથી પડતો કે એક્ઝિટ પોલ શું જણાવી રહ્યાં છે. પોતાની સરકારના વખાણ કરતા તેમણે કહ્યું કે, સરકારે 10 વર્ષમાં સારુ કામ કર્યું છે. સોનિયા ગાંધીએ એ પણ કહ્યું કે, તે ક્ષેત્રીય દળોના સંપર્કમાં છે. એટલે કે એક્ઝિટ પોલમાં નિષ્ફળ થવા અને પોતાની સરકાર બનાવવાની સંભવાનાઓને તેમણે અવગણી નથી.